stanford-oval/wikipedia huggingface dataset:
Einar Kristgeirsson

| Einar Kristgeirsson> Henkilötiedot |
| --- | --- |
Syntynyt: 3. tammikuuta 1994 Keflavík, Islanti
Kansalaisuus:  Islanti
Uran tiedot
Pituus:  185 cm
Laji:  alppihiihto
Einar Kristgeirsson (s. 3. tammikuuta 1994 Keflavík, Islanti) on islantilainen alppihiihtäjä. Hän osallistui Sotšin talviolympialaisiin 2014 alppihiihdossa.
Einar Johansson (kauppaneuvos)

Johan Einar Johansson (22. elokuuta 1892 Helsinki – 31. lokakuuta 1961 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Johanssonin vanhemmat olivat Johan Gustaf Johansson ja Anna Sofia Hagman ja puoliso vuodesta 1919 Signe Nyman. Johansson kävi kansakoulun ja ruotsinkielisen kauppakoulun Helsingissä 1915. Hän oli Alex F. Lindbergin vakuutus- ja agentuuriliikkeen konttoristi 1912–1918, Maanviljelyskonttorin eli vuodesta 1920 Agrarian konttoristi 1918–1920, Kaupunkien Yleisen Paloapuyhdistyksen konttoristi 1920 ja Hedengrenin  pääomistaja, toimitusjohtaja ja johtokunnan puheenjohtaja vuodesta 1920. Johansson oli myös Sähkömerkki-yhtiön perustajaosakas vuodesta 1936, toimitusjohtaja 1936–1949 ja johtokunnan puheenjohtaja vuodesta 1949. Hänellä oli lisäksi useita luottamustehtäviä. Kauppaneuvoksen arvonimen Johansson sai 1948. Taiteilija Verner Thomé maalasi hänen muotokuvansa 1953.
Einar Kahelin

Einar Gabriel Kahelin (22. huhtikuuta 1879 Jyväskylä – 14. marraskuuta 1937 Parainen) oli suomalainen insinööri ja yritysjohtaja.
Einar Kahelinin vanhemmat olivat lyseon rehtori Karl Henrik Kahelin ja Agnes Charlotta Aejmelaeus. Hän pääsi ylioppilaaksi 1897 Jyväskylän lyseosta ja suoritti kemisti-insinööritutkinnon Polyteknillisessä opiston kemialliselta linjalta 1902. Kahelin opiskeli sitten vielä vuoden ajan Mustialan maanviljelysopistossa 1902–1903.
Kahelin oli aluksi syksyllä 1902 lyhyen aikaa toimessa Henry Kerkelän kultakaivosyrityksessä Inarin Hangasojalla. Vuonna 1903 hän siirtyi Bakuun S. J. Feigl & Co. kemiallisten tehtaitten johtajaksi. Hän oli Bakussa Nobel-veljesten kemian tehtaiden teknillisenä johtajana 1909–1914 ja varsinaisena johtajana 1914–1918. Venäjän vallankumouksen jälkeen Suomeen palattuaan hän oli Paraisten Kalkkivuori Oy:n palveluksessa ensin apulaisjohtajana ja vuodesta 1921 yhtiön Helsingin osaston isännöitsijänä. Viimeksi hän toimi Paraisilla yhtiön varajohtajana 1930–1937.
Kahelin kuului Valtion rikkihappo- ja superfosfaattitehtaan, Valtion kivääritehtaan ja Valtion ruutitehtaan johtokuntiin, taloudelliseen puolustusneuvostoon ja typpikomiteaan. Hän kuului Suomen Teollisuusliiton, Suomen Betoniyhdistyksen ja Sementtiyhdistyksen johtoon ja hän oli Suomen Rakennusaineteollisuuden Työnantajaliiton hallituksen ja Suomen Rakennusteollisuuden Keskusvaltuuston puheenjohtajana ja oman alansa teollisuutensa edustajana ja hallituksen varamiehenä Suomen Työnantajain Keskusliitossa.
Kahlein harrasti musiikkia ja kuorolaulua. Hän oli Laulumiesten puheenjohtajana 1930–1931.
Einar Kahelin oli naimisissa 1905–1919 Greta Candelinin kanssa. Avioeron jälkeen hän meni naimisiin vuonna 1919 Katy Alice Öbergin kanssa.
Deloitte Touche Tohmatsu

| Deloitte Oy (Suomi) |
| --- | --- |

 Deloitten rakennus Christchurchissa, Uudessa-Seelannissa.
Yritysmuoto:  osakeyhtiö
Toimitusjohtaja:  Tomi Pitkänen
Tuotteet:  tilintarkastus vero- ja lakipalvelut yritysjärjestelyt liikkeenjohdon konsultointi
Liikevaihto:  52,24 milj. euroa (2019)
Henkilöstö:  600
Kotisivu:  deloitte.com
Infobox OKVirheellinen NIMI-arvo: 
Deloitte Touche Tohmatsu (brändinimeltään Deloitte) on yhtiöryhmittymä, joka on yksi maailman suurimmista tilintarkastusorganisaatiosta. Deloitten keskeiset kilpailijat ovat EY, KPMG ja PwC; näitä alan kansainvälisiä jättejä kutsutaan yhteisnimellä The Big Four.
Maailmanlaajuisesti Deloitte toimii yli 150 maassa ja työllistää noin 312 000 henkilöä, jotka tarjoavat liike-elämän asiantuntijapalveluita tilintarkastuksen, vero- ja lakipalveluiden, yritysjärjestelyiden, liikkeenjohdon konsultoinnin ja riskienhallinnan palvelualueilla. Deloitten globaali liikevaihto vuonna 2019 päättyneellä tilikaudella oli 46,2 miljardia Yhdysvaltain dollaria.
Yhtiön kolme Suomen toimistoa sijaitsevat Helsingissä, Turussa ja Tampereella. Deloitte järjestää vuosittain Technology Fast 50 -kilpailun, jossa palkitaan Suomen nopeiten kasvaneita teknologiayrityksiä.
Aiheesta muualla

Wikimedia Commonsissa on kuvia tai muita tiedostoja aiheesta .
Deloitten verkkosivut (Arkistoitu – Internet Archive)
Edvard Bull (1881–1932)

| Edvard Bull |
| --- | --- |

Norjan ulkoministeri
 Hornsrudin hallitus 28. tammikuuta 1928 – 15. helmikuuta 1928  
Edeltäjä:  Ivar Lykke
Seuraaja:  Johan Ludwig Mowinckel
Henkilötiedot
Syntynyt: 4. joulukuuta 1881 Kristiania, Norja
Kuollut: 26. elokuuta 1932 (50 vuotta) Oslo, Norja
Ammatti:  historioitsija, poliitikko
Lapset:  Edvard Bull
Tiedot
Puolue:  Työväenpuolue
Edvard Bull (4. joulukuuta 1881 Kristiania – 26. elokuuta 1932 Oslo) oli norjalainen historian professori ja työväenpuolueen poliitikko. Hän toimi Norjan ulkoministerinä vuonna 1928. Bull tutki erityisesti Norjan keskiaikaista historiaa ja Oslon paikallishistoriaa. Puolueessaan hän kuului vasempaan laitaan.
Bullin poika oli historioitsija Edvard Bull.
Aiheesta muualla

Kuvia tai muita tiedostoja aiheesta Edvard Bull (1881–1932) Wikimedia Commonsissa
Djurtjulin piiri

| Djurtjulin piiri Дюртюлинский район Djurtjulinski raion Дүртөйлө районы Dürtöilö raiony |
| --- | --- |

 Lippu:  Vaakuna
 Piirin sijainti Baškortostanin tasavallan luoteisosassa.
Perustettu:  1930
Hallinto:  
 – hallinnollinen keskus:  Djurtjuli
Pinta-ala:  1 671 km²
Väkiluku:  33 000
Djurtjulin piiri (ven. Дюртюлинский район, Djurtjulinski raion, baškiiriksi Дүртөйлө районы, Dürtöilö raiony) on kunnallinen itsehallintoalue Baškortostanin tasavallan luoteisosassa. Djurtjulin piirin hallintokeskus on Djurtjulin kaupunki. Sen lisäksi piiriin kuluu 14 maalaiskuntaa. Piiri on perustettu vuonna 1930. Piirin pinta-ala on 1 671 km², asukkaita on runsaat 33 000. Suurimmat etniset ryhmät ovat tataarit, baškiirit, venäläiset ja marit.
Abzelilovo • 
Agidel • 
Alšejevsk • 
Arhangel • 
Askino • 
Aurgazy • 
Baimak • 
Bakaly • 
Baltatševo • 
Belebei • 
Belokatai • 
Beloretsk • 
Birsk • 
Bižbuljak • 
Blagovar • 
Blagoveštšensk • 
Burajevo • 
Burzjansk • 
Buzdjak • 
Davlekanovo • 
Djurtjul • 
Duvan • 
Fjodorovka • 
Gafur • 
Haibullino • 
Iglino • 
Iliševo • 
Išimbai • 
Janaul • 
Kaltasy • 
Karaidel • 
Karmaskaly • 
Kig • 
Krasnokamsk • 
Kugartš • 
Kujurgasy • 
Kumertau • 
Kušnarenkovo • 
Jermekejevo • 
Meleuz • 
Metšetlino • 
Mežgorje • 
Mijak • 
Miškino • 
Neftekamsk • 
Nurimanov • 
Oktjabrski • 
Salavat • 
Salavat • 
Šaran • 
Sibai • 
Sterlibaševo • 
Sterlitamak • 
Sterlitamak • 
Tatyšly • 
Tšekmaruš • 
Tšišmy • 
Tuimazy • 
Ufa • 
Ufa • 
Utšaly • 
Zialiar • 
Ziantšur
Djäkn

Muun muassa seuraaviin viitataan nimellä Djäkn, Djekn tai Diekn:
Djäkn (suku), keskiaikainen aatelissuku
Bengt Lydekesson Djäkn (eli 1400-luvulla), Ruotsin valtaneuvoston jäsen
Jeppe Djäkn (k. n. 1410), linnanpäällikkö ja Suomen laamanni
Klaus Lydekenpoika Djäkn (k. 1435), Turun linnan vouti
Henrik Klaunpoika Djäkn (k. ennen 1459), Klaus Lydekenpojan poika, valtaneuvos ja Pohjois-Suomen laamanni
Valdemar Diekn (eli 1400-luvulla), Hämeen linnan päällikkö
Rötker Olofsson Diekn (n. ~1500)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Don’t Panic (albumi)

| Don’t Panic All Time Low |
| --- | --- | --- |

Studioalbumin tiedot
 Äänitetty : huhti–toukokuu 2012
 Julkaistu: 8. lokakuuta 2012
 Formaatti: LP, digitaalinen, CD
 Tuottaja(t): Mike Green, Alex Gaskarth
 Tyylilaji: pop-punk
 Kesto: 40.57
 Levy-yhtiö: Hopeless
Muut kannet
 Laajennetun painoksen kansikuva
All Time Lowin muut julkaisut
| Dirty Work 2011 | Don’t Panic 2012 | Future Hearts 2015 |
Singlet albumilta Don’t Panic
 ”The Reckless and the Brave” Julkaistu: 3. heinäkuuta 2012  ”For Baltimore” Julkaistu: 28. elokuuta 2012  ”Sometwhere in Neverland” Julkaistu: 17. syyskuuta 2012  ”A Love Like War” Julkaistu: 2. syyskuuta 2013
Don’t Panic on yhdysvaltalaisen pop-punk-yhtye All Time Lowin viides studioalbumi, jonka julkaisi Hopeless Records 8. lokakuuta 2012. Albumin uusintapainos Don’t Panic: It’s Longer Now! julkaistiin lokakuussa 2013, jossa esiintyi Pierce the Veil -yhtyeen Vic Fuentes kappaleella ”A Love Like War”. Yhtyeen levytyssopimus Interscope Recordsin kanssa purettiin ja he liittyivät takaisin Hopeless Recordsiin.
Kappaleet

| --- | --- |
 Standardipainos The Reckless and the Brave – 3.19  Backseat Serenade – 3.21  If These Sheets We’re States – 3.19  Somewhere in Neverland – 3.45  So Long Soldier – 2.49  The Irony of Choking on a Lifesaver – 3.36  To Live and Let Go – 3.43  Outlines – 3.35  Thanks to You – 3.34  For Baltimore – 3.09  Paint Your Wings – 3.40  So Long, and Thanks for All the Booze – 3.09 :  Don’t Panic: It’s Longer Now! The Reckless and the Brave – 3.19  A Love Like War – 3.33 (feat. Vic Fuentes)  Backseat Serenade – 3.21  Me Without You (All i Ever Wanted) – 3.33  If These Sheets We’re States – 3.19  Somewhere in Neverland – 3.45  So Long Soldier – 2.49  Canals – 3.22  The Irony of Choking on a Life Saver – 3.36  To Live and Let Go – 3.43  Outlines – 3.35  Thanks to You – 3.34  For Baltimore – 3.09  Paint Your Wings – 3.40  So Long, and Thanks for All The Booze – 3.09  Oh, Calamity! – 3.46  For Baltimore – 3.29 (akustinen)  Somewhere in Neverland – 3.40 (akustinen)  The Reckless and the Brave – 3.37 (akustinen)  Backseat Serenade – 3.14 (akustinen)
Arvostelut

Alternative Press:
Metacritic: 74/100
Desmond Charles Moore

Desmond Charles Moore (12. toukokuuta 1926 Thebarton – 2. kesäkuuta 2020) oli australialainen, Papua-Uudessa-Guineassa toiminut roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 27. heinäkuuta 1957 ja nimitettiin Sideian (sittemmin Alotau-Sideian) hiippakunnan johtoon 7. maaliskuuta 1970. Piispaksi konsekroinnin suoritti 2. heinäkuuta Virgil Patrick Copas, jota avustivat James William Gleeson ja Francis John Doyle.
Moore jäi eläkkeelle 25. kesäkuuta 2001.
Edvard Bäckström

| Edvard Bäckström |
| --- | --- |
 Edvard Bäckström
Henkilötiedot
Syntynyt: 1841
Kuollut: 1886 (44–45 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Edvard Bäckström (1841−1886) oli ruotsalainen runoilija ja sanomalehtimies. Runoilijana Bäckström sai vaikutteita romantikoilta ja Victor Hugolta ja suosi korusanaisuutta ja musikaalista tunnelmaa. Hän oli parhaimmillaan tunteellisissa runoissaan. Hänen huomattavin runokokoelmansa on Elegier (1877). Bäckström on kirjoittanut näytelmiäkin, joista suosituin oli Evas systrar (suom. Eevan sisaret). Bäckström oli myös taitava ruotsintaja. (Samlade skrifter 1889−1890, 3 nid.)
Suomennetut teokset

Eevan sisaret: yksinäytöksinen kuvaelma (Evas systrar), Kuopio: U. W. Telen 1898.
Eetu Anttila

| Eetu Anttila> Henkilötiedot |
| --- | --- |
Syntynyt: 5. heinäkuuta 1999 (ikä 25) Naantali, Suomi
Kansalaisuus:   Suomi
Jääkiekkoilija
Lempinimi:  Epa
Pelipaikka:  maalivahti
Hanska:  vasen
Pituus:  188 cm
Paino:  89 kg
Seura
Seura:  Jukurit
Sarja:  SM-liiga
Pelinumero:  35
Pelaajaura
Pääsarjaura:  2021–
Aik. seurat:  TPS (SML)
Eetu Anttila (s. 5. heinäkuuta 1999 Naantali) on suomalainen jääkiekkomaalivahti, joka edustaa SM-liigajoukkue Mikkelin Jukureita.
Ura

Anttila aloitti jääkiekkoilun naantalilaisessa VG-62:ssa. Hän aloitti kenttäpelaajana, mutta Anttila siirtyi jo varhain maalivahdiksi, kun hänelle omien sanojensa mukaan annettiin isokokoisena pelaajana maalivahdin varusteet. Anttila siirtyi D-juniori-ikäisenä Turun Palloseuraan. Ensimmäisellä A-juniorikaudellaan 2017–2018 hän toimi pääasiassa kakkosmaalivahtina Waltteri Ignatjewille ja pelasi 20 runkosarjaottelua. Kaudella 2018–2019 Anttila nousi joukkueensa selkeäksi ykkösmaalivahdiksi ja pelasi 30 runkosarjaottelua. Hän puki kauden aikana myös SM-liigassa 15 runkosarjaotteluun, kun Anttila paikkasi sekä Rasmus Tirrosen että Henrik Haukelandin poissaoloja. Hän ei kuitenkaan saanut peliaikaa.
Huhtikuussa 2019 Anttila teki TPS:n SM-liigajoukkueen kanssa vuoden mittaisen juniorisopimuksen. Hän pelasi harjoituskaudella 2019–2020 yhden ottelun tanskalaista Rødovre Mighty Bullsia vastaan, mutta Anttila lähti sarjakauteen kuitenkin niin ikään joukkueen kolmantena maalivahtina Rasmus Tirroselle ja Julius Pohjanoksalle. Hän pelasi kautensa TPS:n A-nuorissa. Anttila puki kahdeksaan SM-liigaotteluun, mutta hän jäi kuitenkin ilman peliaikaa. Huhtikuussa 2020 Anttila teki TPS:n kanssa kaksivuotisen SM-liigasopimuksen. Hän lähti kauteen 2020–2021 jälleen niin ikään joukkueen kolmantena maalivahtina Andrei Karejeville ja Rasmus Tirroselle. Anttila pelasi harjoituskaudella kaksi ottelua, mutta hän aloitti sarjakautensa yli-ikäisenä TPS:n U20-joukkueessa. Anttila kuitenkin joutui jo alkukaudella sivuun, kun hän sairastui mykoplasmaan. Anttilan kausi jäi vain viiden runkosarjaottelun mittaiseksi, vaikkakin hän toimi pudotuspeleissä kakkosmaalivahtina Emil Vuoriolle.
Myös kauteen 2021–2022 Anttilan oli määrä lähteä TPS:n kolmosmaalivahtina, kun seura hankki kesällä 2021 Anrei Karejevin aisapariksi Felix Sandströmin. Sandström sai kuitenkin hyvin nopeasti sopimuksen NHL:ään. Anttila aloitti kautensa TPS:n toisena maalivahtina ja hän teki miesten pääsarjadebyyttinsä Mestarien liigan neljännellä kierroksella 5. syyskuuta 2021 tšekkiläistä HC Sparta Prahaa vastaan. Anttila torjui TPS:n 3–2-tappioon päättyneessä ottelussa 23 kertaa. SM-liigadebyyttinsä hän teki runkosarjan viidennellä kierroksella 18. syyskuuta 2021 Rauman Lukkoa vastaan. Anttila pelasi heti nollapelin ja hän torjui TPS:n 1–0-voittoon päättyneessä ottelussa 26 kertaa. Kari Kauppila valitsi Anttilan ottelun Alumnien tähtien ykköstähdeksi. Kaikkiaan hän pelasi tulokaskautensa aikana 17 runkosarjaottelussa ja yhdessä playoff-ottelussa. Anttila voitti kauden päätteeksi SM-hopeaa. Hän pelasi myös kolme Mestarien liigan ottelua. Joulukuussa 2021 Anttila teki TPS:n kanssa kaksivuotisen jatkosopimuksen.
Kaudella 2022–2023 Anttila toimi pääasiassa TPS:n kakkosmaalivahtina Lassi Lehtiselle. Hän pelasi kauden aikana myös yhden ottelun lainalla Mestis-joukkue Kokkolan Hermeksessä joulukuussa 2022. Alkukaudella 2023–2024 hän kärsi kahdesta eri loukkaantumisesta. Anttila pelasi kauden aikana lopulta 12 runkosarjaottelua torjuntaprosentilla 91,3.
Kaudeksi 2024–2025 Anttila siirtyi kaksivuotisella sopimuksella Mikkelin Jukureihin.
Edvard Blomqvist

Arvid Edvard Blomqvist (31. elokuuta 1869 Östersundom, Sipoo – 8. heinäkuuta 1932 Helsinki) oli suomalainen hydrografi.
Blomqvist valmistui insinööriksi 1890 ja filosofian kandidaatiksi 1894. Hän opiskeli sitten tähtitiedettä ja geodesiaa Berliinissä ja Potsdamissa valmistuen filosofian lisensiaatiksi 1901 ja filosofian tohtoriksi 1903.
Blomqvist oli vuodesta 1897 lähtien opettajana Polyteknillisessä opistossa ja toimi 1897–1905 geodeettina tie- ja vesirakennusten ylihallituksessa. Hän oli ylihallituksen hydrografisen toimiston esimiehenä 1908–1930. Blomqvist toimi myös 1917–1931 Svenska folkskolans vänner-yhdistyksen puheenjohtajana.
Julkaisuja

Nimellä Edv. Blomqvist:
Det finska precisionsnivellementet 1892-1899, Helsingin yliopiston väitöskirja. Helsingfors 1900
Finlands precisionsafvägning 1892-1910; tekijät Edv. Blomqvist ja Henrik Renqvist. Senaten, Helsingfors 1910
Kymijoki ja sen vesistö 1, Teksti. Lisiä Suomen hydrografiaan 2. Suomen tie- ja vesirakennusten ylihallituksen hydrografinen toimisto, Helsinki 1911
Kymijoki ja sen vesistö 2, Tauluja. Lisiä Suomen hydrografiaan 2. Suomen tie- ja vesirakennusten ylihallituksen hydrografinen toimisto, Helsinki 1911
Kymijoki ja sen vesistö 3, Kuviotauluja. Lisiä Suomen hydrografiaan 2. Suomen tie- ja vesirakennusten ylihallituksen hydrografinen toimisto, Helsinki 1911
Vedenkorkeushavaintoja Suomen rannikoilla Helsingin (1879-1912), Viipurin, Lemström'in, Reposaaren, Palosaaren, Ykspihlajan ja Toppilan (1889-1912), Lavolan (1896-1912), Strömman (1899-1912), Skurun (1900-1912), Kotkan (1908-1912) sekä Mäntyluodon (1910-1912): havaintoaineiston käsittely ja yhteenveto; tekijät Edv. Blomqvist ja Henrik Renqvist. Helsinki 1914
En blick på färskvatten-hydrografins utveckling i Finland: föredrag. Sällskapet för Finlands geografi, Helsingfors 1916
Haihtumismittauksia Pyhäjärvessä Tampereen luona vuosina 1912 ja 1913. Helsinki 1917
Finlands vattenkraft och möjligheten att genom sjö- och profilregleringar rationellt utnyttja densamma. Svenska tekniska vetenskapsakademien i Finland, Helsingfors 1922
Vattenståndsförändringar och strandförskjutningar i Pälkänevesi, Joutsenselkä, Längelmävesi och Vesijärvi sjöar sedan början av 1600-talet. Svenska tekniska vetenskapsakademien i Finland, Helsingfors 1926
Kokemäenjoki ja sen vesistö: sarkioita ja kuvioita. Lisiä Suomen hydrografiaan 3. Hydrografinen toimisto, Helsinki 1927
Deborah Drattell

Deborah Drattell (s. 1956 Brooklyn, New York) on yhdysvaltalainen säveltäjä, viulisti ja kapellimestari. Hän opiskeli sävellystä Ralph Shapeyn johdolla. Drattell on säveltänyt muun muassa useita oopperoita, jousiorkesteriteoksen Sorrow Is Not Melancholy ja orkesterisarjan Lilith. Drattell on naimisissa ja hänellä on neljä lasta.
Oopperoita

Festival of Regrets (1999)
Marina Tsvetaeva (2000)
Lilith (2001)
Nicholas and Alexandra (2003)
Best Friends (2005)
Aiheesta muualla

Deborah Drattell (Arkistoitu – Internet Archive) (englanniksi)
Dunan kieli

| Duna |
| --- | --- |
 Dunan puhuma-alue punaisella
Oma nimi:  Yuna, Yunaya haga
Tiedot
Alue:   Papua-Uusi-Guinea
Puhujia:  20 000
Sija:  ei 100 suurimman joukossa
Kielitieteellinen luokitus
Kielikunta:  luokittelematon kieli
ISO 639-3:  duc
 Ohje 
Duna (omakielinen nimi: Yuna tai Yunaya haga) on Papua-Uuden-Guinean Helan ja Southern Highlandsin maakuntien rajalla puhuttava kieli. Dunan kielisukulaisuussuhteista ei ole konsensusta: sitä on kutsuttu sekä yleisuusiguinealaiseksi kieleksi että isolaattikieleksi.
Dunalla on noin 20 000 puhujaa ja sen katsotaan olevan elinvoimainen.
Kieltä kirjoitetaan latinalaisin aakkosin. Uusi testamentti käännettiin dunaksi vuonna 1976.
Fonologia > Konsonantit

|  |  | Labiaali> Norm. | Labiaali> Pal. | Dentaali | Alveolaari | Palataali | Velaari> Norm. | Velaari> Vel. | Velaari> Pal. | Glottaali> Norm. | Glottaali> Vel. |
| --- | --- | --- | --- | --- | --- | --- | --- | --- | --- | --- | --- |
| Nasaali | Nasaali | m |  |  | n |  |  |  |  |  |  |
| Klusiili | Norm. | p | pʲ | t̪ |  |  | k | kʷ |  |  |  |
| Klusiili | Asp. | pʰ |  | t̪ʰ |  |  | kʰ | kʰʷ | kʰʲ |  |  |
| Klusiili | Prenas. | mb |  | nd |  |  | ŋg | ŋgʷ |  |  |  |
| Frikatiivi | Frikatiivi |  |  |  |  |  |  |  |  | h | hʷ |
| Yksitär. tremulantti | Yksitär. tremulantti |  |  |  | ɾ |  |  |  |  |  |  |
| Lateraalinen nap. äänne | Lateraalinen nap. äänne |  |  |  | ɺ |  |  |  |  |  |  |
| Puolivokaali | Puolivokaali | w |  |  |  | j |  |  |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | ɛ |  | ɔ |
| Avoin |  | a |  |
Lähde:
Ekometsätalouden liitto

Ekometsätalouden Liitto on heinäkuussa 1997 perustettu suomalainen kansalaisjärjestö. Liiton toiminta-ajatuksena on kehittää luonnonmukaista metsienhoitoa, metsän jatkuvaa kasvatusta ja siihen perustuvaa ekometsätaloutta sekä yhteisissä että yksityismetsissä.
Ekometsätalouden Liitto palkittiin Niemi-säätiön tunnustuspalkinnolla vuonna 2007.
Aiheesta muualla

Ekometsätalouden liiton kotisivut (Arkistoitu – Internet Archive)
Einar Idman

Einar Edvard Idman (12. heinäkuuta 1881 Vaasa  – 29. lokakuuta 1954) oli suomalainen kauppaneuvos (1945), apteekkari ja kosmetiikka-alan yrittäjä.
Einar Idmanin vanhemmat olivat merikapteeni Johan Edvard Idman ja Hanna Erika Berghell ja puoliso vuodesta 1904 Doris Anna Maria Puustinen. Idman tuli farmaseutiksi 1902, proviisoriksi 1908 ja apteekkariksi 1917, mistä alkaen hän toimi apteekkarina Helsingin Erottajalla. Uransa alkuvuosina 1909–1912 hän työskenteli kemian ja kasvitieteen assistenttina. Suomen farmaseuttisen asioimiston omistaja ja johtaja hän oli 1912–1916, Suomen lääkekasviviljelys- ja keräys -osuuskunnan sekä A. Silfverberg Oy:n johtaja 1915 ja Pohjoismainen kauppakomppania Oy:n johtaja 1917–1918. Idmanilla oli useita alansa luottamustehtäviä.  Hänen yhdessä vaimonsa kanssa jo 1907 perustama Idman & Arvela -yhtiö tuli tunnetuksi kosmetiikka- ja hajuvesialan yrityksenä.
Aiheesta muualla

Kauppaneuvos Einar Idmanin surujuhla. Helsingin Sanomat, 4.11.1954, s. 8.
Debut

| Debut Björk |
| --- | --- | --- |

Studioalbumin tiedot
 Äänitetty : useissa eri studioissa
 Julkaistu: 13. heinäkuuta 1993
 Tuottaja(t): Nellee Hooper
 Tyylilaji: Elektro / Dance
 Kesto: 48.26
 Levy-yhtiö: One Little Indian
Björkin muut julkaisut
|   | Debut 1993 | Post 1995 |
Debut on ennen The Sugarcubes -yhtyeessä laulaneen islantilaisen Björkin ensimmäinen soololevy, joka julkaistiin vuonna 1993. Levy ylsi Billboardin listalla sijalle 61. ja on myynyt Yhdysvalloissa platinaa. Nimestään huolimatta se ei ole laulajan varsinainen debyyttialbumi – tämä kunnia kuuluu Björkin 11-vuotiaana vuonna 1977 levyttämälle albumille. Debutia voidaan pitää Björkin läpimurtoalbumina Islannin ulkopuolella.
Debut nousi kärkeen brittiläisten ja suomalaisten rock-kriitikoiden listatessa vuoden 1993 parhaita albumeja.
Kappaleet

Human Behaviour – 4:11 (B. Gudmundsdottir - N. Hooper)
Crying – 4:52 (B. Gudmundsdottir - N. Hooper)
Venus as a Boy – 4:42 (B. Gudmundsdottir)
There's more to life than this 3:16 (B. Gudmundsdottir - N. Hooper)
Like Someone in Love 4:38 (J. Van Heusen - J. Burke)
Big Time Sensuality - 3:56 (B. Gudmundsdottir - N. Hooper)
One Day - 5:14 (B. Gudmundsdottir)
Aeroplane - 4:03 (B. Gudmundsdottir)
Come to me – 4:55 (B. Gudmundsdottir)
Violently Happy – 4:59 (B. Gudmundsdottir - N. Hooper)
The Anchor Song – 4:31 (B. Gudmundsdottir)
Singlet

Human Behaviour (1993)
Venus as a Boy (1993)
Play Dead (1993)
Big Time Sensuality (1993)
Violently Happy (1994)
Eetu A. Alha

Eetu A. Alha.
Edvard (Eetu) Adiel Alha (ent. Ahlman; 8. syyskuuta 1873 Pihlajavesi – 10. maaliskuuta 1926 Tampere) oli suomalainen klassisten kielten maisteri ja Aamulehden päätoimittaja.
Eetu Alhan vanhemmat olivat Pihlajaveden kanttori Konstantin Sebastian Ahlman ja Charlotta Natalia Norrlin. Hän vietti lapsuutensa Vesilahdella ja pääsi ylioppilaaksi Hämeenlinnan lyseosta 1893. Alha opiskeli kieliä Helsingin yliopistossa ja valmistui filosofian kandidaatiksi 1902 sekä maisteriksi 1907. Opiskeluaikanaan Alha oli mukana Suomalaisen Nuijan ja osakuntien toiminnassa.
Alha oli latinan ja suomen kielen vt. kollegana Hämeenlinnan lyseossa 1904–1906, historian ja latinan kielen opettajana Turun suomalaisessa yhteiskoulussa 1909–1914 ja latinan kielen opettajana Tampereen lyseossa vuodesta 1914 alkaen. Hän oli toimitusharjoittelijana Uudessa Suomettaressa, Hämeen Sanomien päätoimittajana 1905–1909 ja Aamulehden päätoimittajana vuosina 1913–1926. Hän kirjoitti myös pakinoita Aamulehteen nimimerkillä Aatu.
Alha toimi aktiivisesti kunnallispolitiikassa ja kokoomuspuolueessa. Hän oli Pirkanmaan Kokoomuksen puheenjohtajana vuosina 1920–1922 ja hän toimi myös presidentin valitsijamiehenä vuoden 1925 presidentinvaaleissa. Alha oli Tampereen kaupunginvaltuuston jäsenenä vuodesta 1923 alkaen.
Eetu Alha oli vuodesta 1904 lähtien naimisissa Olga Reposen kanssa. Heillä oli seitsemän lasta, joista toiseksi nuorin oli professori Antti Alha.
Toiseksi vanhin, sanomalehtimies Aatto Edvard (s. 1906), kaatui 23. joulukuuta 1939 Kuolemajärven Hatjalahdella.
Eetu Alha on haudattu Vesilahden hautausmaalle. Eetu Alhan veli oli Rengon kirkkoherra, rovasti Konstantin (Kosti) Alha (1864–1927).
Suomennoksia

Anders Wide : Kylvyt ja kotivoimistelu ; tekijän luvalla toisesta ruotsalaisesta painoksesta suomentanut E. A. A. Karisto 1908
Aiheesta muualla

Muutamia tietoja Lempäälän pitäjästä, Edward Ahlmanin kirjoittama Lempäälän pitäjäkuvaus vuodelta 1897[vanhentunut linkki]